খায়রুল আলম সবুজ হলেন একজন বাংলাদেশী অভিনেতা, লেখক, ও অনুবাদক। মঞ্চাভিনয়ের মধ্য দিয়ে কর্মজীবন শুরু করা সবুজ পরবর্তী কালে টেলিভিশন নাটকে নিয়মিত হন। অভিনয়ের পাশাপাশি তিনি সাহিত্যচর্চার সাথেও জড়িতে। তিনি অনুবাদ সাহিত্যে অবদানের জন্য ২০২০ সালে বাংলা একাডেমি সাহিত্য পুরস্কার লাভ করেন।  প্রারম্ভিক জীবন খায়রুল আলম সবুজ ১৯৪৯ সালের ২৪শে ফেব্রুয়ারি বরিশাল জেলার উজিরপুর উপজেলার পূর্ব নারায়ণপুর গ্রামে জন্মগ্রহণ করেন। তিনি ১৯৬৭ সালে করাচির বাংলা স্কুল থেকে মাধ্যমিক এবং ১৯৬৯ সালে বাংলা কলেজ উচ্চ মাধ্যমিক সম্পন্ন করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে ১৯৭২ সালে স্নাতক সম্মান এবং ১৯৭৩ সালে স্নাতকোত্তর ডিগ্রি অর্জন করেন।  কর্মজীবন ১২ বছর বয়স থেকে বরিশালে থাকাকালীন অভিনয়ের সঙ্গে সম্পৃক্ত হন খায়রুল আলম সবুজ। তখন মঞ্চদল করে নাটকে অভিনয় করতেন। তার অভিনীত প্রথম মঞ্চ নাটক ছিল ‘সূর্যমুখী’। এরপর পড়াশোনা করতে পাকিস্তানের করাচিতে চলে যান। সেখানে গান এবং অভিনয়ের সঙ্গে সম্পৃক্ত ছিলেন। পিটিভিতে (পাকিস্তান টেলিভিশন) তাকে ১৯৭০ সালে প্রথম গান গেয়েছেন। ১৯৭১ সালের ১৮ মার্চ খায়রুল আলম সবুজ ঢাকায় চলে আসেন। এসে ভর্তি হন ঢাকা বিশ্ববিদ্যালয়ে ইংরেজি সাহিত্যে। সেখানে ম. হামিদের সঙ্গে ডাকসু নাটক বিভাগ ‘নাট্যচক্র’ গড়ে তোলেন। ম. হামিদ ছিলেন সভাপতি আর সবুজ ছিলেন সাধারণ সম্পাদক। ঢাকা বিশ্ববিদ্যালয়ের এই ‘নাট্যচক্র’র মাধ্যমেই তার কর্মজীবন শুরু হয়।  মঞ্চে তিনি পায়ের আওয়াজ পাওয়া যায়, এখানে এখন, ওথেলো, সেনাপতিসহ একাধিক নাটকে অভিনয় করেন।  টেলিভিশনে তার প্রথম কাজ ছিল বিটিভির টেলিভিশন নাটক জলের রঙ্গে লেখা। টিভিতে তার অভিনীত প্রথম ধারাবাহিক নাটক ছিল ঢাকায় থাকি। তিনি হুমায়ূন আহমেদের কোথাও কেউ নেই টেলিভিশন ধারাবাহিকে মামুন চরিত্রে অভিনয় করেন। চলচ্চিত্রে তার আত্মপ্রকাশ ঘটে পুনে ইনস্টিটিউট থেকে নির্মিত উজান চলচ্চিত্রে। এরপর তিনি স্বল্পদৈর্ঘ্য চলচ্চিত্র  ছাড়পত্র-এ অভিনয় করেন।  ২০১৪ সালের ফেব্রুয়ারি মাস থেকে তিনি মীর সাব্বিরের পরিচালনায় আরটিভির টেলিভিশন ধারাবাহিক নোয়াশাল-এ অভিনয় করছেন। নোয়াখালী ও বরিশাল এই দুটি অঞ্চলের দুটি পরিবারের গল্প নিয়ে আবর্তিত এই ধারাবাহিকে তিনি বরিশাল পরিবারের প্রধান চরিত্রে অভিনয় করছেন। এই বছরের নভেম্বর মাস থেকে তিনি আফসানা মিমি ও রাকেশ বসুর পরিচালনায় এটিএন বাংলার ডলস হাউস ২: সাতটি তারার তিমির-এ অভিনয় করছেন। এটি মিমির ডলস হাউজ টেলিভিশন ধারাবাহিকে দ্বিতীয় কিস্তি।  ব্যক্তিগত জীবন খায়রুল আলম সবুজের সহধর্মিণী শিরীন আলম। তাদের এক মেয়ে প্রতীতি পূর্ণা।  সাহিত্যকর্ম  অনুবাদ  সোফিয়া লোরেন : তার আপন কথা  এন এনিমি অব দ্য পিপল  ওয়াইল্ড ডাক  লিংকনের সোনালী ভাষন  হেনরি ইবসেন এর তিনটি নাটক  দ্য পিলার্স অব সোসাইটি  অন্তেগনি  গল্পগ্রন্থ  স্বর্ণলতার বৃক্ষ চাই  বুড়ো বট ও শকুন  মমতাজ গায়েন  পবিত্র ও আড্ডাবাজ কয়েকজন  অন্যান্য   বন্ধুত্ব  আকাশের কাছে বাড়ি  ঝলপই পাতা ঝরেছিল  লালটুক টুকে কমলা  দিনান্তে দিন  শোভনের মহারাজ  পনির ও তীতুমামু  সোনামনি তোমায় দিলাম  ভালবাসা বোঝিনি পাখি  ছোট ছোট মেঘ  রং শুধু রং নয়  গোস্টস  ইতিহাসের বাকে বাকে  চিরায়িত শ্রেক্সপিয়র  ইউরিডাইস  পাতা  উপনের জমি  গল্পগুলো তোমার জন্য  বিলাসপুরের ইসকি  চলচ্চিত্রের তালিকা চলচ্চিত্র  বছর চলচ্চিত্র ভূমিকা টীকা ১৯৯৬ নদীর নাম মধুমতী কমান্ডার ২০০৫ মোল্লা বাড়ীর বউ বকুলের বাবা ২০০৬ নন্দিত নরকে রাবেয়ার বাবা ২০১১ মেহেরজান মেহেরের বাবা ২০১৫ শোভনের স্বাধীনতা ২০১৫ হরিযূপীয়া ২০১৭ ভয়ংকর সুন্দর রিকশাচালক ২০১৯  কারণ তোমায় ভালোবাসি ২০২০ রূপসা নদীর বাঁকে নির্মানাধীন  টেলিভিশন  কোথাও কেউ নেই  তিনি আর নাটক লিখবেন না  নোয়াশাল  সাতটি তারার তিমির  পুরস্কার  বাংলা একাডেমি সাহিত্য পুরস্কার অনুবাদের জন্য। (২০১৯)  তথ্যসূত্র   বহিঃসংযোগ      বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:উজিরপুর উপজেলার ব্যক্তি বিষয়শ্রেণী:বাংলাদেশী অনুবাদক বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী ছোটগল্পকার বিষয়শ্রেণী:বরিশাল জেলার লেখক বিষয়শ্রেণী:বরিশাল জেলার অভিনয়শিল্পী বিষয়শ্রেণী:বরিশাল বিভাগের অভিনেতা